Со измените од член 1 се определува рок од 30 дена за донесување на решение по барањето за преземање на царински дејствија.

Со членот 2 се додава нов член 39 -а со кој се пропишува глоба во износ од 25-50 евра за овластеното службено лице кое нема да донесе решение во пропишаниот рок согласно закон, а врз основа на поднесено барање. Исто така, се пропишува дека прекршочна постапка води и прекршочна санкција изрекува надлежен суд.

Членот 3 се однесува на започнатите постапки до денот на отпочнување на примената на овој закон кои ќе завршат согласно законот по кој биле започнати.

Со членот 4 се усогласува датумот на примена на овој закон со датумот на примена на Законот за општата управна постапка.

Од наведените причини се предлагаат измени и дополнувања на Законот за царински мерки за спроведување на заштита на правата од интелектуална сопственост.